# data[].attributes.body
Cerita “The Lorax” bermula dengan Ted, seorang budak lelaki yang tinggal di bandar buatan Thneedville. Dia ingin mencari pokok sebenar untuk mengagumkan gadis yang disukainya, Audrey. Untuk itu, dia mencari Once-ler, yang tinggal di tempat gersang dan kosong. Once-ler menceritakan bagaimana dunia menjadi tandus akibat tindakannya menebang pokok Truffula untuk membuat produk bernama "Thneed".

Walaupun Lorax, makhluk pelindung alam, memberi amaran kepada Once-ler untuk berhenti, dia terus menebang pokok demi keuntungan. Akibatnya, ekosistem runtuh dan haiwan-haiwan terpaksa meninggalkan habitat mereka. Ketika Once-ler menebang pokok Truffula terakhir, dia merasakan penyesalan yang mendalam.

Dengan harapan untuk memperbaiki keadaan, Once-ler memberikan benih terakhir pokok Truffula kepada Ted, yang bertekad untuk menanamnya di Thneedville dan mengembalikan kehidupan alam ke dunia yang tandus. Cerita ini menekankan tema pemuliharaan alam dan tanggung jawab manusia untuk melindungi persekitaran dari kehancuran.

# data[].attributes.body
Klimaks dalam "The Lorax" berlaku apabila Once-ler menyedari bahawa semua pokok Truffula telah ditebang, menyebabkan perniagaannya runtuh dan meninggalkannya sendirian di kilang yang tercemar. Lorax muncul buat kali terakhir, membawa makhluk-makhluk yang kehilangan rumah mereka, dan menekankan kesan serius dari tindakan Once-ler.

Dengan penuh penyesalan, Once-ler bertekad untuk memperbaiki keadaan dan memberikan biji pokok Truffula terakhir kepada seorang budak kecil. Ini menandakan harapan untuk memulihkan alam dan melambangkan tema penyesalan serta tanggungjawab terhadap generasi akan datang.

# data[].attributes.body
Pengakhiran "The Lorax" menampilkan Once-ler yang menyadari kesalahannya dan ingin memperbaiki kerosakan yang telah dilakukan. Dia memberikan biji pohon Truffula kepada seorang anak lelaki kecil, berharap anak itu dapat menanamnya dan memulai proses pemulihan alam. Once-ler menekankan bahwa tanggung jawab menjaga dan melindungi lingkungan terletak pada generasi baru.

Cerita diakhiri dengan pesan penuh harapan bahwa dengan usaha dan kesadaran, alam dapat dipulihkan. Lorax, sebagai simbol suara alam, meninggalkan pembaca dengan pengajaran penting tentang menjaga bumi dan bertanggung jawab atas tindakan kita.

# data[].attributes.body
Cerita "The Lorax" bermula di hutan yang subur dengan pokok Truffula dan makhluk-makhluk yang hidup harmoni. Kehidupan ini terganggu apabila Once-ler, seorang pengusaha, mula menebang pokok untuk menghasilkan Thneed, yang menguntungkan. Tindakan tamaknya menyebabkan kerosakan alam dan kehilangan habitat bagi banyak makhluk.

Lorax, penjaga hutan, muncul untuk memberi amaran kepada Once-ler tentang akibat perbuatannya, tetapi dia tidak mengendahkan amaran itu. Akhirnya, Once-ler mengalami kesan buruk dari tindakannya sendiri. Cerita ini mengingatkan kita tentang tanggungjawab menjaga alam dan kesan tindakan kita terhadap persekitaran.

# data[].attributes.body
Tema utama filem ini ialah kelestarian alam sekitar. The Lorax secara jelas menunjukkan bagaimana alam boleh musnah akibat tindakan manusia yang tamak. Kerakusan manusia dalam menggunakan sumber alam tanpa pemikiran jangka masa yang panjang membawa kepada kehancuran alam yang akhirnya memberi kesan buruk kepada manusia sendiri.

Kerosakan yang kita lakukan kepada alam akan kembali memberi impak negatif kepada kita, sama ada melalui bencana alam, pencemaran, atau kemerosotan kualiti hidup.

The Lorax adalah satu seruan kuat berkait dengan cabang falsfah yang mana tanggungjawab moral manusia terhadap alam sekitar. Filem ini mengingatkan kita bahawa kita perlu memainkan peranan aktif dalam melindungi alam daripada kerosakan yang tidak boleh diperbaiki.

Ia juga menekankan agar masyarakat lebih sedar tentang pentingnya amalan lestari dalam kehidupan seharian, seperti menjaga habitat semula jadi agar dapat diwariskan kepada generasi akan datang.

# data[].attributes.body
Dari sudut politik, The Lorax menunjukkan isu kuasa, kawalan, dan tanggungjawab. Once-ler, sebagai seorang kapitalis yang tidak bertanggungjawab, mengambil alih sumber alam tanpa menghiraukan akibat terhadap masyarakat dan persekitaran.

Ini mencerminkan bagaimana politik boleh menjadi punca utama untuk mengawal segala pergerakkan ekosistem. Sistem politik yang adil perlu diketengahkan bagi hak masyarakat, bukannya berpusat kepada kepentingan golongan elit sahaja.

The Lorax jelas sekali menonjolkan kritik terhadap kapitalisme yang berlebihan. Once-ler melambangkan usahawan yang pada awalnya bermula dengan idea yang baik tetapi akhirnya menjadi tamak, mengeksploitasi alam untuk keuntungan.

Kaitan terperinci cabang falsafah politik dengan filem ini adalah Marxisme atau Sosialisme, yang mengkritik ketidakadilan sosial dan kerosakan alam sekitar akibat sistem kapitalis.

# data[].attributes.attachment_link.title
Dr. Seuss' the Lorax (2012) - How Bad Can I Be Scene (7/10) | Movieclips

# data[].attributes.body
Aktiviti pembalakan dan penebangan hutan di Malaysia terus menimbulkan kebimbangan, selari dengan isu kerosakan ekosistem dalam filem The Lorax. Sama seperti watak Once-ler yang mengabaikan alam sekitar demi keuntungan, projek besar di Malaysia kadangkala mengutamakan pembangunan ekonomi tanpa mempertimbangkan kesan terhadap alam sekitar. Isu-isu seperti projek ladang durian Musang King di Raub dan pembangunan ladang sawit di Sabah dan Sarawak telah mengakibatkan kehilangan habitat bagi spesies terancam seperti Harimau Malaya dan Orangutan Borneo.

Pembalakan intensif dan perubahan penggunaan tanah turut menyumbang kepada fenomena geologi seperti sinkhole atau mendapan tanah. Di kawasan dengan penebangan hutan yang agresif, tanah menjadi tidak stabil kerana akar pokok yang membantu mengekalkan struktur tanah telah dihapuskan. Contoh seperti di Masjid India, sinkhole besar terbentuk menyebabkan seorang pelancong terjatuh dan usaha menyelamat terganggu oleh hujan lebat serta arus air bawah tanah. Memperlihatkan risiko lebih lanjut akibat kelembapan tanah yang berlebihan dan struktur bawah tanah yang tidak stabil.

Rujukan :

https://www.bharian.com.my/berita/nasional/2024/08/1290024/insiden-tanah-jerlus-lebih-72-jam-berlalu-belum-ada-petunjuk-baharu#google_vignette

https://www.cifor.org/news/media-coverage/4883/minyak-kelapa-sawit-punca-39-kemusnahan-hutan-sabah-sarawak-dan-kalimantan-sejak-2000/

# data[].attributes.body
Pemanasan global adalah fenomena peningkatan suhu purata Bumi yang disebabkan oleh peningkatan gas rumah hijau seperti karbon dioksida (CO₂), metana (CH₄), dan nitrogen oksida (N₂O).

Dalam filem The Lorax, isu utama adalah pada kemusnahan alam sekitar akibat kerakusan manusia dalam mengejar keuntungan tanpa memikirkan kesan jangka panjang. Kisah penebangan pokok Truffula dan keruntuhan ekosistemnya menggambarkan konflik antara pembangunan ekonomi dan kelestarian alam sekitar. Situasi ini selari dengan cabaran semasa yang dihadapi Malaysia dalam menangani isu pemanasan global dan perubahan iklim.

Keadaan itu berpunca daripada pembangunan bagi tujuan aktiviti pertanian, eko pelancongan dan premis perniagaan menyebabkan banyak kawasan hijau dan pokok-pokok yang sepatutnya berperanan sebagai ‘pendingin hawa’ semula jadi terpaksa dimusnahkan. Pada bulan september yang lepas , suhu di Cameron Highlands sudah kurang sejuk. Ini adalah disebabkan oleh pembangunan iaitu Urban Heat Island. kawasan konkrit memerangkap haba yang menyebabkan siang lebih panas dari kawasan berpokok. Malam pula jadi kurang sejuk kerana kawasan konkrit akan membebaskan haba yang disimpan masa siang hari.

Rujukan :

https://www.sinarharian.com.my/article/684315/berita/nasional/pemanasan-global-turut-jadi-punca

# data[].attributes.headline
Kepentingan korporat dan pengaruh terhadap polisi kerajaan 

# data[].attributes.subject
Kepentingan korporat dan pengaruh terhadap polisi kerajaan 

# data[].attributes.body
Dalam filem The Lorax, watak Once-ler mencerminkan bagaimana kepentingan korporat boleh mengorbankan alam sekitar demi keuntungan peribadi. Meskipun Lorax memberi amaran berkali-kali, Once-ler terus menebang pokok Truffula bagi memaksimumkan keuntungan sehingga seluruh ekosistem musnah. Kisah ini menjadi contoh yang relevan kepada situasi sebenar, di mana syarikat besar kadangkala mempengaruhi keputusan kerajaan, sering kali mengorbankan kelestarian alam sekitar.

Di Malaysia, projek berskala besar seperti Forest City di Johor dan operasi Lynas di Kuantan menimbulkan kebimbangan sama ada keuntungan ekonomi diutamakan berbanding kesejahteraan alam sekitar dan rakyat. Forest City, projek hartanah mewah yang dibangunkan di kawasan hutan paya bakau dan perairan sensitif, berhadapan kritikan kerana menjejaskan ekosistem tempatan dan masyarakat nelayan. Begitu juga, kilang Lynas di Kuantan, yang mengendalikan pemprosesan nadir bumi, menjadi kontroversi kerana sisa radioaktif yang menimbulkan kebimbangan kesihatan dan pencemaran.

Seperti dalam The Lorax, di mana amaran tentang impak jangka panjang diabaikan demi keuntungan, syarikat-syarikat besar di Malaysia kadangkala dilihat mempengaruhi polisi dan penangguhan terhadap dasar hijau. Terdapat risiko bahawa kepentingan korporat boleh menyebabkan kerajaan memperlahankan pelaksanaan polisi perubahan iklim dan pembangunan mampan.

Rujukan :

https://www.bharian.com.my/berita/nasional/2019/09/603842/penjelasan-mengenai-projek-lynas-advanced-materials-plant

https://thepatriots.asia/forest-city-kegilaan-kapitalis/

# data[].attributes.headline
Apakah kesan pemanasan global terhadap alam sekitar?

# data[].attributes.subject
Apakah kesan pemanasan global terhadap alam sekitar?

# data[].attributes.body
Antara kesan pemanasan global terhadap alam sekitar ialah berlakunya kemarau. Kemarau ialah satu tempoh cuaca kering yang berpanjangan dengan terdapat sedikit hujan atau tiada hujan langsung di sesebuah kawasan yang tertentu. Dengan berlakunya perubahan pada suhu yang kecil, taburan hujan, dan sinaran matahari, fenomena ini boleh mengakibatkan hasil pertanian terjejas. Pokok-pokok dan tanaman-tanaman yang dihasilkan tidak dapat hidup dengan subur seterusnya ini akan mengilangkan hasil pertanian sekaligus akan mengurangkan bekalan makanan.

Selain itu, pemanasan global yang berterusan juga boleh menyebabkan pembakaran hutan secara besar-besaran berlaku. Apabila keadaan ini berlanjutan sehingga tidak dapat dikawal, fenomena ini akan menghasilkan jerebu yang teruk dan akan melanda seluruh negara. Jerebu yang teruk juga akan menjejaskan kesihatan manusia jika tidak diendahkan. Pemanasan global juga akan mengakibatkan habitat seperti spesies tumbuh-tumbuhan dan haiwan akan terancam dan mengalami kepupusan.

Rujukan:

https://www.ipendidikan.my/kesan-pemanasan-global.html

https://www.bharian.com.my/bhplus-old/2017/01/238852/pemanasan-global-kini-tahap-kritikal

https://www.tsis.my/wp-content/uploads/Impak-Pemanasan-Global-Terhadap-Alam-Sekitar

# data[].attributes.body
Falsafah ekologi menerangkan tentang pemikiran dalam pengurusan persekitarannya khususnya hubungan dan interaksi di antara manusia dan alam sekitar. Ia melibatkan beberapa aspek utama, termasuk kewujudan ekologi yang menjelaskan entiti dan interaksi dalam alam, etika alam sekitar yang menilai tanggungjawab moral manusia terhadap alam dan spesies lain, serta menganalisis bagaimana kuasa dan struktur sosial mempengaruhi isu-isu alam sekitar. Selain itu, falsafah ekologi mendorong kita untuk berinteraksi dengan alam secara etika, menganggap alam bukan sekadar sumber untuk dieksploitasi, tetapi sebagai sesuatu yang mempunyai kewujudan sendiri yang harus dihormati dan dilindungi.

Dalam falsafah ini, keutuhan ekosistem dan keseimbangan alam diutamakan, di mana setiap elemen, termasuk makhluk hidup dan sumber daya semula jadi, mempunyai peranan penting dalam memastikan kesejahteraan hidup. Falsafah ekologi juga merangkumi aspek sosial dan ekonomi, dengan fokus pada cara untuk mencapai keadilan ekologi sambil mempertimbangkan isu seperti perubahan iklim.

# data[].attributes.body
Falsafah politik adalah cabang pemikiran yang mengkaji konsep, prinsip, dan nilai yang mendasari struktur, fungsi, dan tujuan sistem politik. Ia membahas aspek-aspek seperti keadilan, kuasa, kebebasan, hak asasi manusia, dan tanggungjawab sosial.

Melalui falsafah politik, pemikir mengkaji persoalan seperti keabsahan kuasa pemerintah, hak dan tanggungjawab individu, serta keseimbangan antara kebebasan individu dan kestabilan masyarakat. Bidang ini juga merangkumi kajian tentang bentuk-bentuk kerajaan, seperti demokrasi, autokrasi, dan oligarki, serta bagaimana sistem-sistem ini boleh mempromosikan atau menghalang kesejahteraan sosial.

Falsafah politik turut melibatkan perdebatan tentang kekuasaan, keadilan, kebebasan, dan tanggungjawab, serta bagaimana nilai-nilai ini mempengaruhi struktur sosial dan sistem pemerintahan dalam pembentukan dasar-dasar politik dan ekonomi. Secara keseluruhan, falsafah politik berperanan penting dalam membentuk pandangan kita terhadap isu-isu politik dan sosial semasa

# data[].attributes.headline
Mengapa penebangan hutan dan pembalakan haram semakin berleluasa pada masa kini?

# data[].attributes.subject
Mengapa penebangan hutan dan pembalakan haram semakin berleluasa pada masa kini?

# data[].attributes.body
Penebangan hutan dan pembalakan haram semakin berleluasa pada masa kini disebabkan beberapa faktor seperti penguatkuasaan undang-undang yang lemah. Banyak negara terutamanya yang memiliki kawasan hutan yang luas, menghadapi kekurangan sumber dari segi kakitangan, dana, dan teknologi untuk mengawasi dan menguatkuasakan undang-undang yang berkaitan dengan perlindungan hutan. Hal ini disebabkan, kawasan hutan yang agak sukar untuk dijejaki, luas, dan jauh yang menyukarkan pihak berkuasa untuk melakukan pemantauan yang berkesan. Hal ini juga membolehkan penebang haram melakukan kerja mereka tanpa adanya gangguan.

Seterusnya, permintaan global yang tinggi terhadap kayu dan produk hasil hutan seperti kertas, perabot, dan bahan binaan telah meningkatkan nilai komersial hutan. Negara membangun khususnya yang mempunyai sumber hutan yang banyak melihat industri tersebut sebagai sumber pendapatan yang penting sama ada dari segi undang-undang atau tidak. Ini akan mewujudkan tekanan untuk memenuhi permintaan global dan sejurus itu akan mengorbankan kelestarian hutan.

Rujukan:

https://www.astroawani.com/berita-bisnes/permintaan-tinggi-untuk-kayu-di-sebalik-ketidaktentuan-ekonomi-global-364141

# data[].attributes.body
"The Lorax" mengisahkan perjalanan Once-ler, seorang pemuda yang awalnya terpesona oleh keindahan alam yang dipenuhi pohon Truffula dan makhluk-makhluk ceria. Ia mulai menebang pohon untuk membuat Thneeds, mengabaikan peringatan Lorax, makhluk yang menjaga hutan. Seiring waktu, penebangan yang terus menerus menyebabkan kerosakan persekitaran teruk, menghilangkan makhluk-makhluk dan merosak pemandangan.

Setelah pohon Truffula habis, Once-ler menyadari kesalahannya, tetapi sudah terlambat. Lorax meninggalkannya sendirian dalam kehampaan. Di akhir cerita, Once-ler yang sudah tua memberikan biji pohon Truffula kepada seorang anak, berharap generasi baru dapat belajar dari kesalahan dan memperbaiki keadaan.

# data[].attributes.body
Konflik dalam "The Lorax" berpusat pada pertentangan antara Once-ler, yang mengeksploitasi sumber daya alam demi keuntungan, dan Lorax, yang berjuang untuk melindungi lingkungan. Once-ler tiba di daerah pohon Truffula dan melihat peluang untuk membuat Thneeds dengan menebang pohon. Meskipun Lorax memperingatkannya tentang kesan merosak dari tindakannya, Once-ler terjebak dalam ambisinya dan terus menebang pohon.

Dengan itu, kerosakan lingkungan semakin terlihat makhluk-makhluk yang bergantung pada pohon Truffula mulai menghilang, dan pemandangan menjadi gersang. Konflik memuncak ketika Once-ler akhirnya menyadari kesalahannya, tetapi saat itu sudah terlambat untuk memperbaiki kerosakan.

# data[].attributes.headline
Bagaimanakah korporat mempengaruhi dasar kerajaan berkaitan alam sekitar, dan apakah kesannya terhadap usaha pemuliharaan?

# data[].attributes.subject
Bagaimanakah korporat mempengaruhi dasar kerajaan berkaitan alam sekitar, dan apakah kesannya terhadap usaha pemuliharaan?

# data[].attributes.body
Syarikat dalam sektor-sektor seperti bahan api fosil, pertanian berskala besar dan pembalakan sering mempengaruhi penggubal dasar alam sekitar untuk meminimumkan peraturan yang mereka lihat membebankan perniagaan. Dengan melabur untuk melonggarkan peraturan perlindungan alam sekitar atau melemahkan undang-undang pencemaran, syarikat-syarikat ini boleh beroperasi pada kos yang lebih rendah, tetapi kesan terhadap alam sekitar boleh memudaratkan. Sebagai contoh, industri minyak dan gas mungkin melabur untuk pengecualian daripada peraturan mengurangkan pelepasan karbon, memperlahankan usaha untuk menangani perubahan iklim. Di samping itu, syarikat juga boleh melabur untuk mengeksploitasi sumber semula jadi secara besar-besaran, yang boleh membawa kepada kemerosotan hutan, pencemaran air, dan kerosakan ekosistem secara keseluruhan. Kesan jangka panjang ialah peningkatan risiko bencana alam dan perubahan iklim, yang boleh memberi kesan besar kepada kehidupan manusia dan kepelbagaian biologi.

Rujukan:

https://muftiwp.gov.my/ms/artikel/bayan-linnas/4635-bayan-linnas-siri-ke-231-integriti-tonggak-kecemerlangan-tadbir-urus-organisasi

# data[].attributes.attachment_link.title
Dr. Seuss' The Lorax (2012)  EXCLUSIVE Trailer - HD Movie